તળ મુંબઈના અનેક કમર્શિયલ વિસ્તારોમાં મુખ્યત્વે રસ્તા પરથી કાગળ અને પૅકેજિંગ મટીરિયલ વીણીને ગુજારો કરતા અનેક પરિવારો માત્ર રસ્તા પર રહે છે. જોકે એને કારણે અનેક દુકાનદારોને હેરાનગતિનો ભોગ બનવું પડે છે. તે લોકો કમાઈને ખાય એનો વાંધો નથી, પણ તેઓ જે ન્યુસન્સ ફેલાવે છે એ હૉરિબલ છે. તે પરિવારો ફૂટપાથ પર જ રહે છે, રાંધે છે, ખાય-પીએ છે, કપડાં ધુએ છે અને પડ્યાપાથર્યા રહી પત્તાંનો જુગાર પણ રમે છે જેનાથી દુકાનદારો ત્રાહિમામ્ પોકારી ગયા છે. સુધરાઈ અને પોલીસને પણ તેઓ ગણકારતા નથી. વેપારીઓ દ્વારા તેમને લાખો રૂપિયા ઑફર કરવામાં આવે છે છતાં તેઓ ફૂટપાથ ખાલી કરતા નથી.